**Cyfeirnod Rhyddid Gwybodaeth: SCHTh 38-2021**

**Dyddiad y Cais: 21 Medi 2021**

**Ymateb:**

Medraf gadarnhau bod Swyddfa Comisiynydd yr Heddlu a Throseddu (SCHTh) yn dal y wybodaeth y gofynnwyd amdani, fel yr amlinellir isod:

Cwestiwn:

O dan delerau Deddf Rhyddid Gwybodaeth 2000, rhowch y manylion llawn imi am newidiadau o ran staff yn SCHTh ers yr etholiad ym mis Mai os gwelwch chi’n dda.

Dylech gynnwys:

1. Nifer yr aelodau staff a gyflogwyd, gan gynnwys eu teitlau swydd a’u cyflogau; a

2. Nifer yr aelodau staff sydd wedi’u diswyddo, neu sydd wedi ymddiswyddo neu ymddeol, gan gynnwys taliadau diswyddo.

Ymatebwch o fewn 20 diwrnod gwaith os gwelwch chi’n dda.

Ateb:

Mewn ymateb i’ch cais rhyddid gwybodaeth uchod, gweler isod y wybodaeth y gofynnwyd amdani.

1. Ers yr etholiadau ym mis Mai, medraf gynghori bod SCHTh wedi cyflogi’r aelodau staff canlynol:

* 2 swydd Myfyriwr Interniaeth am gyfnod o 12 mis yr un. Band Cyflog B £18,501 - £19,032.
* Swyddog Polisi – Adolygiad Diogelu Unedig Unigol, fodd bynnag, nid SCHTh sy’n talu’r cyflog hwn. Mae hon yn swydd sy’n cael ei hariannu gan Lywodraeth Cymru. Band Cyflog G £35,484 - £38,376.
* Swyddog Cyllid (roedd y swydd hon yn bodoli eisoes, ond penodwyd aelod staff (allanol) newydd). Band Cyflog E £26,016 - £28,725.
* Swyddog Cymorth Busnes (Dros Gyfnod Mamolaeth). Band Cyflog D £22,599 - £24,546.
* Prentis Ymgysylltu Digidol. Cyflog Blwyddyn 1 = £4.30 yr awr, gan gynyddu i’r Isafswm Cyflog Cenedlaethol ym mlwyddyn 2.

1. Nid oes unrhyw aelodau staff wedi’u diswyddo, ond mae 3 aelod staff wedi ymddiswyddo ers yr etholiadau ym mis Mai. Medraf gynghori nad oes unrhyw daliadau diswyddo wedi’u gwneud.

Byddwn yn sôn hefyd bod un aelod staff o SCHTh wedi’i secondio i Heddlu Dyfed-Powys. Bydd yr aelod staff hwn yn dychwelyd i’w hen swydd ar 07/09/2022.